ਸੂਬੇਦਾਰ ਮੇਜਰ ਵਿਜੇ ਕੁਮਾਰ ਏ. ਵੀ. ਐੱਸ. ਐੱਮ., ਐੱਸ. ਐੱਮ. ( ਜਨਮ 19 ਅਗਸਤ 1985) ਇੱਕ ਭਾਰਤੀ ਨਿਸ਼ਾਨੇਬਾਜ ਖਿਡਾਰੀ ਹੈ। ਉਸਨੇ 2012 ਲੰਡਨ ਓਲਿੰਪਕ ਦੇ 25-ਮੀਟਰ ਰੈਪਿਡ ਫਾਈਰ ਪਿਸਟਲ ਵਿਅਕਤੀਗਤ ਮੁਕਾਬਲੇ ਵਿੱਚ ਚਾਂਦੀ ਦਾ ਤਮਗਾ ਜਿੱਤਿਆ ਹੈ। ਕੁਮਾਰ ਪਿੰਡ ਬਰਸਰ ਜਿਲਾ ਹਮੀਰਪੁਰ ਹਿਮਾਚਲ ਪ੍ਰਦੇਸ਼ ਦੇ ਜੰਮਪਲ ਹਨ ਅਤੇ ਵਰਤਮਾਨ ਵਿੱਚ ਭਾਰਤੀ ਥਲ ਸੈਨਾ ਦੀ ਡੋਗਰਾ ਰੈਜਿਮੈਂਟ (16ਵੀ ਬਟਾਲਿਅਨ) ਵਿੱਚ ਸੂਬੇਦਾਰ ਮੇਜਰ (ਵਾਰੰਟ ਕਲਾਸ ਆਫਿਸਰ I) ਦੇ ਪਦ ਤੇ ਸੇਵਾ ਨਿਭਾਅ ਰਹੇ ਹਨ। ਕੁਮਾਰ ਨੂੰ ਖੇਡਾਂ ਵਿੱਚ ਅੱਗੇ ਵਧਣ ਲਈ ਓਲਿੰਪਕ ਗੋਲਡ ਕਿਉਸਟ ਨਾਮਕ ਸੰਸਥਾ ਦੁਆਰਾ ਸਹਾਇਤਾ ਪ੍ਰਪਾਤ ਹੈ। ਉਹ 2003 ਤੋਂ ਆਰਮੀ ਮਾਰਕਸਮੈਨ ਯੂਨਿਟ (AMU) ਮਹੋ ਵਿੱਖੇ ਤੈਨਾਤ ਜਿੱਥੇ ਉਸਨੂੰ ਰੂਸੀ ਪਾਵੇਲ ਸਮਿਰਨੋਵ ਦੁਆਰਾ ਸਿਖਲਾਈ ਦਿੱਤੀ ਜਾਂਦੀ ਹੈ।